ΓΡΑΠΤΗ ΕΡΩΤΗΣΗ E-1556/01

υποβολή: Rosa Migulez Ramos (PSE) προς την Επιτροπή

(28 Μαΐου 2001)

Θέμα: Αξιολόγηση της κοινοτικής πρωτοβουλίας PESCA

Η κοινοτική πρωτοβουλία PESCA (1994-1999), χρηματοδοτούμενη με 300 εκατ. ευρώ, επέτρεψε τηνλοποίηση μιας σειράς προγραμμάτων για τη δημιουργία εναλλακτικών οικονομικών δραστηριοτήτων στις περιοχές που είναι σε μεγάλο βαθμό εξαρτημένες από την αλιεία. Η εν λόγω πρωτοβουλία, μολονότι έχει εκτελεσθεί σε

ποσοστό 53,29 % (159,42 εκατ. από τα προβλεπόμενα 299,13 εκατ. ευρώ), εξετιμήθη όλως ιδιαιτέρως από τον τομέα της αλιείας και από τους οικονομικούς και κοινωνικούς παράγοντες των περιοχών αυτών. Εδέχθησαν δε με ανησυχία την απόσυρση της κοινοτικής αυτής πρωτοβουλίας, παρά το γεγονός ότι η Επιτροπή διαβεβαιώνει ότι οι δράσειςπέρ της δημιουργίας εναλλακτικών οικονομικών δραστηριοτήτων θα συνεχισθούν, αν και από άλλα προγράμματα χρηματοδοτούμενα από το Χρηματοδοτικό Όργανο Προσανατολισμού της Αλιείας (IFOP), και με συμπληρωματικές χρηματοδοτήσεις από το ΕΤΠΑ και ΕΚΤ.

Παρά ταύτα, σε μία στιγμή όπως η παρούσα, όπου έχουν αποτύχει οι διαπραγματεύσεις με το Μαρόκο για την επίτευξη νέας αλιευτικής συμφωνίας, διαπιστώνουμε ότι, παρά την πρωτοβουλία αυτή, τα αποτελέσματα της προσπάθειας για τη δημιουργία εναλλακτικών οικονομικών δραστηριοτήτων είναι εντελώς ανεπαρκή, δεδομένου ότι η οικονομία ορισμένων περιοχών όπως του Μπαρμπάρτε, της Μπαρμπάνθα ή του Μοράθο, εξαρτώνται αποκλειστικά από την ύπαρξη της συμφωνίας αυτής.

Έχει προβεί η Επιτροπή σε κάποια αξιολόγηση των αποτελεσμάτων της πρωτοβουλίας PESCA (1994-1999);

Για ποιούς λόγους εκτελέσθηκε μόνον το 53 % του προϋπολογισθέντος ποσού; Για ποιούς λόγους η εκτέλεση του προγράμματος στην Ισπανία έφθασε μόνον στο 44 %; Ποιάπήρξαν τα συνολικά ποσά που ενεκρίθησαν και διετέθησαν πράγματι στην Ισπανία μέσω των διαρθρωτικών παρεμβάσεων και των εσωτερικών πολιτικών της Κοινότητας κατά την προηγούμενη περίοδο προγραμματισμού, όσον αφορά τον τομέα της αλιείας;

Ποιές δράσεις αναπτύσσει η Επιτροπή κατά την τρέχουσα περίοδο προγραμματισμούπέρ της δημιουργίας εναλλακτικών οικονομικών δραστηριοτήτων των περιφερειών που εξαρτώνται σε πολύψηλό βαθμό από την αλιεία;

Πώς αξιολογεί η Επιτροπή το γεγονός ότι κατά την προηγούμενη περίοδο προγραμματισμού οι δράσεις αυτές εντάσσονταν στο πλαίσιο μιας ειδικής κοινοτικής πρωτοβουλίας και τώρα όχι; Ποιές διαφορές επισημαίνει η Επιτροπή;

Απάντηση του κ. Fischler εξ ονόματος της Επιτροπής

(3 Ιουλίου 2001)

Η Επιτροπή προβλέπει την πραγματοποίηση μίας εκ τωνστέρων αξιολόγησης διαφόρων διαρθρωτικών προγραμμάτων στον τομέα της αλιείας για την περίοδο 1994-1999 καθώς και προγραμμάτων κοινοτικής πρωτοβουλίας PESCA. Με την προοπτική αυτή, πρέπει να παρατηρηθεί ότι τα εν λόγω προγράμματα θαλοποιηθούν μόνο κατά τα τέλη του έτους 2001 και ότι οι εκθέσεις εκτέλεσης θα διατεθούν μόνο κατά τα μέσα του έτους 2002.

Σχετικά με το επίπεδο εκτέλεσης της κοινοτικής πρωτοβουλίας PESCA, το σχετικά χαμηλό ύψος των ποσοστών που αναφέρθηκαν από το αξιότιμο μέλος του Κοινοβουλίου μπορεί να εξηγηθεί κατά διάφορους τρόπους. Πρώτον, τα ποσοστά αυτά στηρίζονται στην εκτέλεση της εν λόγω πρωτοβουλίας στις 31 Δεκεμβρίου 1999. Συνεπώς, τα προγράμματα δεν παρουσίασαν γραμμική εκτέλεση και μετά από μία σχετικά καθυστερημένη κίνηση, διαπιστώθηκε σχεδόν πάντοτε μία επιτάχυνση κατά το τέλος της περιόδου. Κατόπιν, τα ποσοστά που αναφέρθηκαν αντιστοιχούν στις πληρωμές που πραγματοποιήθηκαν από την Επιτροπή, οι οποίες αντανακλούν πάντοτε με καθυστέρηση την πραγματική εκτέλεση των έργων.

Στις 31 Δεκεμβρίου 2000, οι συνολικές πληρωμές που πραγματοποιήθηκαν από την Επιτροπή στο πλαίσιο του συνόλου των προγραμμάτων PESCA αντιπροσώπευαν λίγο περισσότερο από το 64 % των προγραμματισθέντων ποσών. Κατά τη διάρκεια του έτους 2001, προβλέπεται να καταβληθούν μεταξύ του 11 % και 16 % των ιδίων ποσών. Η πληρωμή τουπολοίπου, η οποία αντιπροσωπεύει κατά συνέπεια το 20 έως 25 % περίπου, δεν θα μπορεί να πραγματοποιηθεί πριν από τη λήξη των εν λόγω προγραμμάτων, δηλαδή το 2002.

Όσον αφορά ιδιαίτερα την Ισπανία, στις 31 Δεκεμβρίου 2000 οι κοινοτικές ενισχύσεις που είχαν καταβληθεί στους τελικούς δικαιούχους ανέρχονται σε 29 εκατομμύρια ευρώ στο πλαίσιο του προγράμματος PESCA (το 62 % περίπου των προγραμματισθέντων ποσών) και σε 1051 εκατομμύρια ευρώ στο πλαίσιο των προγραμμάτων του χρηματοδοτικού μέσου προσανατολισμού της αλιείας (ΧΜΠΑ) για τους στόχους 1 και 5α (περίπου το 92 % των προγραμματισθέντων ποσών).

Κατά τη νέα περίοδο προγραμματισμού, μπορεί να τεθεί σε εφαρμογή η κοινωνικοοικονομική διαφοροποίηση των περιοχών που εξαρτώνται από την αλιεία, είτε στο πλαίσιο ειδικών προγραμμάτων για την αλιεία, εντός των ορίων των μέτρων που είναι επιλέξιμα για συμμετοχή στο ΧΜΠΑ, είτε στο πλαίσιο ολοκληρωμένων προγραμμάτων περιφερειακής ανάπτυξης βάσει των στόχων 1 και 2 των Διαρθρωτικών Ταμείων, με τη συμμετοχή του Ευρωπαϊκού Ταμείου Περιφερειακής Ανάπτυξης (ΕΤΠΑ) και του Ευρωπαϊκού Κοινωνικού Ταμείου (ΕΚΤ).

Η μη ανανέωση της κοινοτικής πρωτοβουλίας PESCA απορρέει από την απόφαση, η οποία αποτέλεσε αντικείμενο ευρείας ομοφωνίας μεταξύ των κοινοτικών οργάνων, για τον εξορθολογισμό των Διαρθρωτικών Ταμείων, και ιδίως για τη διατήρηση μόνο τεσσάρων κοινοτικών πρωτοβουλιών μετά το 1999 αντί των 14 πουπήρχαν προηγουμένως.